text: Dement mand efterlyses
  23 januar 2018 kl. 20.34
  Politiet efterlyser den 74-årige Bjarne Gunderlund fra Give. Manden beskrives af familien som stærkt dement og ude af stand til at finde hjem selv.
  Den 74-årige Bjarne Gunderlund fra Give er forsvundet.
  Han er sidst set klokken 17.35 ved SuperBrugsen i Give, hvor han kørte fra stedet i en blå Toyota Verso med registreringsnummeret: UT26 566.
  Familien beskriver den 74-årige som stærkt dement, og den frygter, han ikke selv kan finde hjem.
  Bjarne Gunderlund er 176 centimeter høj, bred af statur. Han har gråt kort hår, og er iført en brun termojakke, cowboybukser og brune støvletter med lynlås. 
  Han er stærkt dement og dårligt gående. 
  Hvis man ved noget om Bjarne Gunderlund eller har set ham, så skal man kontakte Sydøstjyllands Politi på 1-1-4.
  